CELEX: C2004/201/41
Language: hu
Date: 2004-08-07 00:00:00
Title: T-187/04. sz. ügy: Pascal Hallez által 2004. május 19-én az Európai Közösségek Bizottsága ellen benyújtott kereset

7.8.2004   
            
            
               HU
            
            
               Az Európai Unió Hivatalos Lapja
            
            
               C 201/19
            
         Pascal Hallez által 2004. május 19-én az Európai Közösségek Bizottsága ellen benyújtott kereset
   (T-187/04. sz. ügy)
   (2004/C 201/41)
   Az eljárás nyelve: francia
   Pascal Hallez, lakóhelye: Genappe (Belgium), képviseli: Carlos Mourato, ügyvéd, 2004. május 19-én keresetet nyújtott be az Európai Közösségek Elsőfokú Bíróságához az Európai Közösségek Bizottsága ellen.
   A felperes a következő döntés meghozatalát kéri az Elsőfokú Bíróságtól:
   
               —
            
            
               semmisítse meg a felülértékelőnek a felperes félre vonatkozó 2003. július 22-i szakmai előmeneteli jelentésre vonatkozó határozatát (REC) a 2001. július 1. és 2002. december 31. közötti időszak vonatkozásában;
            
         
               —
            
            
               semmisítse meg a kinevezésre jogosult hatóság 2004. február 20-i, a felperes panaszát elutasító hallgatólagos határozatát;
            
         
               —
            
            
               kötelezze az alperest az eljárás költségeinek viselésére, úgymint a jogérvényesítéssel kapcsolatban elkerülhetetlenül felmerült költségek, és többek között a kézbesítési meghatalmazott költségei, az utazási és tartózkodási költségek, valamint az ügyvédek munkadíja és költsége.
            
         Jogalapok és fontosabb érvek:
   Keresete alátámasztására a felperes hivatkozik az értékelési eljárás szabályainak, és a személyzeti szabályzat végrehajtási szabályai 43. cikkének sorozatos megsértésére, nevezetesen:
   
               —
            
            
               arra a tényre, hogy egy másik köztisztviselőnek kellett volna az értékelőjének lenni; mivel értékelését hivatali felettese és nem a vitatott jelentésben szereplő értékelő végezte,
            
         
               —
            
            
               a korábbi felettesekkel való konzultáció hiányára,
            
         
               —
            
            
               a második megbeszélés és a felülértékelő véleményének elkésett jellegére,
            
         
               —
            
            
               a értékelési vegyes bizottság állítólagos szabálytalan kijelölésére.
            
         A felperes hivatkozik továbbá a belső ellenőrök függetlensége elvének sérelmére, mivel az értékelési vegyes bizottság egyik tagja egy a felperes által korábban ellenőrzött Általános igazgatósághoz tartozott, és a felperes felülértékelője annak a Bizottságnak az általános titkára volt, amely maga is ellenőrzés tárgya lehetett volna. A felperes érvelése szerint jelen helyzetben a Bizottság reformjával megbízott alelnöknek kellett volna az ő felülértékelőjének lennie. Végül a felperes hivatkozik az indokolási kötelezettség megsértésére, az egyenlő bánásmód elvének sérelmére éppúgy, mint az értékelő által elkövetett nyilvánvaló értékelési hibára.